|  |
| --- |
| grb  **REPUBLIKA HRVATSKA**  **KRAPINSKO-ZAGORSKA ŽUPANIJA**  **OPĆINA STUBIČKE TOPLICE**  **NAČELNIK** |

KLASA:400-08/17-01/17

URBROJ:2113/03-03-17-5

Stubičke Toplice, 05.09.2017.

Na temelju članka 76. st. 4. Zakona o sportu (Nar. nov. br. 71/06, 150/08, 124/10, 124/11, 86/12, 94/13, 85/15 i 19/16) i članka 46. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Načelnik Općine Stubičke Toplice utvrđuje

**PRIJEDLOG ODLUKE O IZVRŠENJU PROGRAMU JAVNIH POTREBA U SPORTU**

**ZA RAZDOBLJE OD 01.01.2017. DO 30.06.2017.**

**I.**

Općina Stubičke Toplice u Proračunu za 2017. godinu osigurava financijska sredstva za program javnih potreba u sportu u iznosu od 105.000,00 kuna, a do 30.06.2017. realizirano je 65.496,55 kn ili 62,38% od planiranog.

**II.**

Javne potrebe u sportu za koje se osiguravaju sredstva u proračunu Općine Stubičke Toplice su:

1. poticanje i promicanje sporta,
2. provođenje sportskih aktivnosti djece, mladeži i studenata,
3. djelovanje sportskih udruga,
4. sportska priprema, domaća i međunarodna natjecanja te opća i posebna zdravstvena zaštita sportaša,
5. sportsko-rekreacijske aktivnosti građana,
6. sportske aktivnosti osoba s teškoćama u razvoju i osoba s invaliditetom,
7. planiranje, izgradnja, održavanje i korištenje sportskih građevina značajnih za Općinu.

**III.**

Program javnih potreba u sportu obuhvaća podupiranje rada i projekata udruga s područja Općine Stubičke Toplice, sukladno rezultatima natječaja, pokroviteljstvo sportskih manifestacija te adaptaciju i opremanje prostora kojima se mogu koristiti sportske udruge.

Izvor sredstava za financiranje javnih potreba u sportu je proračun Općine – opći prihodi i primci, tekuće pomoći iz proračuna Krapinsko-zagorske županije te državni proračun.

**IV.**

Za javne potrebe u sportu osiguravaju se sredstva kako slijedi:

|  |  |  |  |  |
| --- | --- | --- | --- | --- |
| Redni broj | Naziv aktivnosti | Oznaka stavke u proračunu | Izvorni plan za 2017. (iznos u kn) | Realizacija 30.06.2017. (iznos u kn) |
| 1. | Projekti i programi udruga u sportu | A105001 | 85.000,00 | 34.000,00 |
| 2. | Manifestacija „Nagrada Stubičkih Toplica“ | A105001 | 20.000,00 | 31.496,55 |
| **U K U P N O:** | | | **105.000,00** | **65.496,55** |

V.

Prijedlog Odluke o izvršenju programa javnih potreba u sportu za razdoblje od 01.01.2017. do 30.06.2017. upućuje se Općinskom vijeću na donošenje.

Načelnik

Općine Stubičke Toplice

Josip Beljak, dipl. ing. agr.